Nenad Stekić
Nenad Stekić (Beograd, 7. mart 1951  – 18. juli 2021) je bivši jugoslovenski atletičar. Bio je član AK Crvena zvezda. 

Na atletsku stazu kročio je kad je imao 12 godina, a već sa 14 je imao prve rezultate. Počeo je kao skakač uvis, a kasnije je nastavio kao skakač udalj. Uvis je skakao najpre (1963) 1,50 m da bi posle 6 godina postigao visinu 1,95 metara. Bio je pionirski prvak, grada, republike i Jugoslavije, a tek posle toga opredelio se za skok udalj. Prvi mu je rezultat bio 6,26 m, a samo dve godine kasnije prešao je „začaranu“ granicu od 7 metara.

Pet godina je bio „vlasnik“ evropskog rekorda u skoku u dalj - 8,45 m (Montreal, 1975). Proglašen je za najboljeg sportistu u Jugoslaviji iste godine kada je postavio evropski rekord. Na prvenstvima Evrope osvojio je tri srebrne medalje (Rim 1974 — 8,06, Prag 1978 — 8,12 i Zindelfingenu 1980 — 7,91 dvorana). Bio je dvostruki prvak Mediteranskih igara, te osvajač zlatne i srebrne medalje na Univerzijadama. Na Svetskom prvenstvu u Helsinkiju 1983. bio je peti (8,09 -{m}-). Za reprezentaciju Jugoslavije nastupao je 64 puta. U timu Evrope nastupao je na Svetskom kupu 1977. Danas živi i radi u Beogradu.

Vidi još 
 Rekordi Srbije u atletici

Jugoslavenski atletičari
Srpski atletičari
Jugoslavenski olimpijci
Atletičari Crvene zvezde
Atletičari na Olimpijskim igrama 1976.
Atletičari na Olimpijskim igrama 1980.
Atletičari na Olimpijskim igrama 1984.
Biografije, Beograd